วิกิพีเดีย:บทความแรกของคุณ

หน้านี้ไม่ใช่ที่เขียนบทความ โปรดใช้ หน้าทดลองเขียน
ยินดีต้อนรับสู่วิกิพีเดีย! คุณอาจเคยแก้ไขบล็อก สื่อสังคม หรือบทความอื่นของเรามาบ้างแล้ว แต่ในการจะเริ่มเขียนบทความใหม่จากศูนย์ เราขอให้คุณศึกษารายละเอียดดังต่อไปนี้ด้วย
แรกสุด กรุณาเข้าใจว่าวิกิพีเดียเป็นสารานุกรม และพันธกิจของเราคือแบ่งปันความรู้ซึ่งเป็นที่ยอมรับเพื่อให้เป็นประโยชน์แก่ผู้ใฝ่ศึกษา
วิกิพีเดียเป็นการรวบรวม "ความรู้อันเป็นที่ยอมรับ" ซึ่งได้มาจากแหล่งข้อมูลจัดพิมพ์คุณภาพสูง เรากำลังหมายถึงสำนักพิมพ์ที่มีชื่อเสียง หนังสือพิมพ์คุณภาพสูง หรือการทบทวนวรรณกรรมในวารสารวิทยาศาสตร์ อะไรที่คุณจำมาจากที่อื่นแต่ไม่มีหลักฐาน เราขอปฏิเสธ
เรามีข้อแนะนำที่จะช่วยคุณเรื่องบทความแรก ซึ่งขอให้คุณยึดถือปฏิบัติตามด้วย (พร้อมกับอรรถาธิบายเพิ่มเติมด้านล่าง)
3
เลือกเรื่องที่จะเขียน
วิซาร์ดบทความจะช่วยให้คุณเลือกเรื่องที่จะเขียนและคำแนะนำในการเขียน



4
เริ่มสร้างบทความของคุณ!
การสร้างบทความใหม่ในวิกิพีเดีย สามารถสร้างได้หลายแบบในวิธีใดวิธีหนึ่ง สามารถดูวิธีสร้างเพิ่มเติมได้ที่ วิธีใช้:สร้างบทความใหม่ 

**ค้นหาบทความที่มีอยู่แล้ว**
เรามีบทความแล้ว  บทความ ก่อนสร้างบทความ พยายามดูให้แน่ใจก่อนว่าไม่มีผู้อื่นเขียนไว้แล้ว ซึ่งบางทีอาจใช้คนละชื่อ ให้คุณค้นหาบทความ และตรวจสอบหลักการตั้งชื่อบทความของวิกิพีเดียก่อนสร้างบทความ หากมีบทความหัวข้อของคุณอยู่แล้ว แต่คุณคิดว่าผู้อื่นน่าจะค้นหาบทความโดยใช้ชื่อหรือการสะกดแบบอื่น ศึกษาการเพิ่มการเปลี่ยนทางไปชื่อเรื่องใหม่ นอกจากนี้พึงระลึกว่าต้องตรวจสอบปูมการลบบทความเพื่อเลี่ยงการสร้างบทความที่เคยถูกลบแล้ว 
หลังค้นหาแล้วไม่พบบทความของคุณ ลองพิจารณาขยายขอบเขตการค้นหาของคุณให้รวมบทความเดิมที่อาจมีหัวเรื่องบทความของคุณรวมอยู่ด้วย ตัวอย่างเช่น หากคุณต้องการเขียนบทความเกี่ยวกับสมาชิกวงดนตรีคนหนึ่ง คุณอาจค้นหาวงดนตรีนั้นก่อน และเพิ่มข้อมูลเกี่ยวกับหัวเรื่องของคุณเป็นส่วนหนึ่งในบทความวงดนตรีนั้น
เมื่อคุณพบบทความที่มีอยู่แล้ว กรุณาอย่าลบเนื้อหาที่ผู้อื่นเขียนไว้แล้วใส่เนื้อหาของคุณลงไปแทน ถือเป็นการเสียมารยาทอย่างมาก

**รวบรวมเอกสารอ้างอิง**
รวบรวมแหล่งข้อมูลสนับสนุนสารสนเทศที่คุณจะเขียน หัวเรื่องใดควรมีอยู่ในสารานุกรม หัวเรื่องนั้นจะต้องมีความโดดเด่นพอสมควร และความโดดเด่นนั้นจะต้องพิสูจน์ยืนยันได้ผ่านการอ้างอิงไปยังแหล่งข้อมูลน่าเชื่อถือ
แหล่งข้อมูลเหล่านี้ต้องน่าเชื่อถือ หมายความว่า ต้องเป็นแหล่งข้อมูลที่มีการควบคุมบรรณาธิการบางรูปแบบ มีชื่อเสียงด้านการตรวจสอบข้อเท็จจริงและความแม่นยำ 
ด้วยเหตุข้างต้นบล็อก เว็บฟอรัม สื่อสังคมส่วนบุคคล เว็บแฟนคลับ เว็บไซต์ที่อนุญาตให้เขียนโฆษณาตนเอง ฯลฯ จึงไม่น่าเชื่อถือ เพราะใคร ๆ ก็เข้าไปแก้ไขสารสนเทศได้โดยไม่มีคนตรวจสอบ
กล่าวง่าย ๆ ว่าถ้ามีแหล่งข้อมูลน่าเชื่อถือที่มีสารสนเทศอย่างกว้างขวางจัดพิมพ์เกี่ยวกับเรื่องใดเรื่องหนึ่งนานพอสมควรแล้ว เรื่องนั้นก็มีความโดดเด่น และคุณจะต้องอ้างอิงแหล่งข้อมูลเช่นว่าเมื่อสร้างบทความด้วย ดังนั้น คุณต้องหาแหล่งข้อมูลพวกนี้ 
เมื่อคุณมีความชำนาญมากขึ้น คุณอาจศึกษารูปแบบการใส่อ้างอิงที่ถูกต้องได้ทาง วิกิพีเดีย:การอ้างอิงแหล่งที่มา แต่ในตอนนี้ยังไม่ต้องกังวลเรื่องผิดถูก ขอให้มีแหล่งอ้างอิงก่อน

**เรื่องที่ควรเลี่ยง**
 บทความเกี่ยวกับตัวคุณ คนใกล้ชิด กลุ่มที่คุณตั้งหรือเป็นสมาชิก ผลงานของคุณหรือคนใกล้ชิด : บทความพวกนี้อาจสร้างขึ้นเพื่อให้ขำขันหรือไว้โอ้อวด แต่บทความทำนองนี้มักถูกลบ คุณอาจเสียความรู้สึกและคุณอาจถูกบล็อกมิให้แก้ไขเพราะคุณพยายามสร้างบทความใหม่เรื่อย ๆ
 การโฆษณา : กรุณาเลิกคิดลองส่งเสริมผลิตภัณฑ์หรือธุรกิจของคุณ ห้ามแทรกลิงก์ไปยังเว็บไซต์พาณิชย์ของคุณ 
 การโจมตีบุคคลหรือองค์การ : เราไม่อนุญาตเนื้อหาที่ละเมิดนโยบายชีวประวัติของบุคคลที่ยังมีชีวิต หรือมีเจตนาข่มขู่ ใส่ร้ายหรือรังควานสิ่งที่เป็นหัวเรื่อง
 เรียงความส่วนตัวหรืองานวิจัยต้นฉบับ : วิกิพีเดียรวบรวมความรู้ที่มีแพร่หลายแล้ว ไม่ใช่ที่พิมพ์ผลงานใหม่ เราไม่ยอมรับทฤษฎีหรือความเห็นของคุณ
 หัวเรื่องไม่โดดเด่น : หลายคนเพิ่มหน้าบนวิกิพีเดียโดยไม่คิดเสียก่อนว่าเรื่องนั้นแท้จริงแล้วโดดเด่นเพียงพอบรรจุลงในสารานุกรมหรือไม่ เพราะวิกิพีเดียไม่ใช่ที่ที่เขียนได้ทุกเรื่อง หน้าที่มีปัญหาบ่อย ๆ เช่น บุคคล บริษัท กลุ่มบุคคลซึ่งมีความโดดเด่นหรือความสำคัญไม่เพียงพอ เรื่องที่มีได้จะต้องมีแหล่งอ้างอิงน่าเชื่อถือพิสูจน์

**สิ่งที่ต้องระมัดระวัง**
 การคัดลอก อย่าละเมิดลิขสิทธิ์ : อย่าคัดลอกและวางเนื้อหาเข้าสู่บทความวิกิพีเดีย ยกเว้นเป็นอัญพจน์สั้น ๆ อยู่ในเครื่องหมายอัญประกาศ และมีการอ้างอิงโดยใช้การอ้างอิงในบรรทัด แม้แต่เนื้อความที่เป็นสาธารณสมบัติก็ต้องระบุแหล่งที่มา มิฉะนั้นจะเป็นโจรกรรมทางวรรณกรรม เนื้อหาส่วนใหญ่บนเว็บมีลิขสิทธิ์ แม้ไม่มีข้อความสงวนลิขสิทธิ์ หรือสัญลักษณ์ © ดูเพิ่มที่ วิกิพีเดีย:ลิขสิทธิ์ และ วิกิพีเดีย:เขียนงานอย่างไรไม่ละเมิดลิขสิทธิ์
 เนื้อความแก้ต่างและที่เป็นข้อพิพาท : กรุณาอย่าเขียนบทความที่แก้ต่างมุมมองหนึ่งในด้านการเมือง ศาสนาหรือเรื่องอื่นใด เข้าใจสิ่งที่เราถือว่าเป็นมุมมองที่เป็นกลางก่อนเขียนหัวข้อประเภทนี้
 บทความที่เป็นเรื่องในท้องถิ่น : ได้แก่ บทความเกี่ยวกับสถานที่ เช่น โรงเรียนหรือถนนที่มีคนรู้จักจำนวนน้อย เช่น ศิษย์เก่าหรือบุคคลที่อยู่ละแวกนั้น อาจไม่มีความเห็นพ้องชัดเจนในเรื่องนี้ แต่ผู้ใช้บางคนอาจคัดค้านหากไม่มีการระบุว่าสถานที่นั้นพิเศษหรือแตกต่างที่อื่นที่เหมือนกันนับไม่ถ้วนอย่างไร ในกรณีนี้คุณต้องหาแหล่งอ้างอิงที่น่าเชื่อถือมายืนยันความโดดเด่น
อาจดู ข้อผิดพลาดในวิกิพีเดียที่ถูกพบบ่อย

**หลังสร้างบทความ**
ตอนนี้เมื่อคุณสร้างหน้าไปแล้ว ยังมีอีกหลายอย่างที่คุณสามารถทำได้

**พัฒนาอย่างต่อเนื่อง**
วิกิพีเดียเป็นงานที่ยังไม่เสร็จ โดยทั่วไปบทความที่เพิ่งสร้างนั้นอยู่ห่างไกลจากคำว่าเสร็จสมบูรณ์มาก 
คุณควรหมั่นกลับมาแก้ไขเพิ่มเติมบทความที่คุณริเริ่มไว้ ไม่ควรปล่อยให้สั้นกุดหรือค้างเติ่ง แต่ทั้งนี้ไม่ต้องรีบร้อนอะไร คุณกลับมาทีหลังเมื่อไหร่ก็ได้ อาจเป็นอีกหลายชั่วโมง หลายวันหรือหลายเดือนก็ไม่ว่ากัน

**ปรับปรุงรูปแบบ**
เพื่อจัดรูปแบบบทความให้ถูกต้อง (และขยายบทความ ตลอดจนกระทั่งพัฒนาจนเป็นบทความคัดสรร!) ดูเพิ่มที่ วิกิพีเดีย:แนวทางในการเขียนบทความให้ดียิ่งขึ้น
คนอื่นสามารถมีส่วนร่วมได้อย่างเสรีในบทความเมื่อมันถูกบันทึกแล้ว ผู้สร้างไม่มีสิทธิพิเศษประการใดในการควบคุมเนื้อหาในภายหลัง ดูที่ วิกิพีเดีย:ความเป็นเจ้าของบทความ

เช่นกัน ก่อนที่คุณจะรู้สึกท้อแท้หรือขุ่นเคืองกับวิธีที่ผู้อื่นดัดแปลงหรือนำออกซึ่งการมีส่วนของคุณ จำไว้ว่า ไม่มีอะไรต้องอาย

**เพิ่มไปยังหน้าแก้ความกำกวม**
หากคำนั้นกำกวม หมายความว่า มีหลายหน้าที่ใช้ชื่อนั้นหรือคล้ายกัน ดูหากมีหน้าแก้ความกำกวมที่ใช้ชื่อนั้น ถ้ามี ให้เพิ่มไปยังหน้านั้นด้วย

**ถ้ายังต้องการความช่วยเหลือ ...**
ที่ที่ดีที่สุดในการหาความช่วยเหลือ คือ วิกิพีเดีย:แผนกช่วยเหลือ

**อ่านสารานุกรมจริง ๆ**
ลองอ่านบทความสารานุกรมจริง ๆ เพื่อทำความเข้าใจการออกแบบ รูปแบบ น้ำเสียง และองค์ประกอบอื่นของเนื้อหาสารานุกรม มีการเสนอว่า ถ้าคุณวางแผนจะเขียนบทความแก่สารานุกรม คุณควรมีความรู้พื้นหลังอยู่บ้างในการเขียนอย่างเป็นทางการ เช่นเดียวกับหัวเรื่องใกล้มือ เป็นที่แนะนำว่า ควรเข้าศึกษาในชั้นเรียนการประพันธ์ในโรงเรียนระดับมัธยมหรือมหาวิทยาลัยก่อนที่คุณจะเริ่มเขียนบทความสารานุกรม

เป้าหมายของวิกิพีเดีย คือ การสร้างสารานุกรมที่ทันสมัยในทุกเรื่องที่จะคิดฝันได้ โดยสมมุติว่าตีพิมพ์เป็นสารานุกรมรูปเล่ม
หมวดหมู่:วิธีใช้หน้าวิกิพีเดีย
bn:উইকিপিডিয়া:আপনার প্রথম নিবন্ধ
cbk-zam:Ayuda:Tu primer artículo
en:Wikipedia:Your first article
es:Ayuda:Tu primer artículo
fa:ویکی‌پدیا:اولین مقالهٔ شما
id:Wikipedia:Artikel pertama Anda
ja:Wikipedia:記事を執筆する
ms:Wikipedia:Rencana pertama anda
ro:Wikipedia:Primul articol
sk:Wikipédia:Váš prvý článok
zh:Wikipedia:您的第一篇条目